Nochdem ich s Zentrum eimol umrundet han han ich mich denn uf de Weg gmacht no e Stross witer z laufe im Norde. Det isch nämlich de Botanischi Garte vo Adelaide, und de isch absolut genial! Itritt choschtets au do keine, und es git sehr viel Sache z gse... Zum Bispiel all die Wintergärte wo mittedrin stönd, det sind überall sehr selteni und schön azluegendi Pflanze drin. I de künstliche Teich vom garte  händ sich wildi Ente agsidlet.